প্রশ্ন (১৩/২১৩) : যোহরের চার রাকআত সুন্নাত ছালাত এক সালামে পড়তে হবে, নাকি দুই রাকআত করে পড়তে হবে? জুমআর ফরয ছালাতের পরের চার রাকআত সুন্নাত ছালাতও কি একই নিয়মে পড়তে হবে? জানিয়ে বাধিত করবেন।  -এমদাদুল হক  গাযীপুর, তেরখাদা, খুলনা।  উত্তর : যোহরের চার রাকআত সুন্নাত এক সালামে ও দুই সালামে উভয় পদ্ধতিতে পড়া যায়। রাসূলুল্লাহ (ছাঃ) বলেন, যোহরের পূর্বে চার রাকআত সুন্নাত যার মাঝে কোন সালাম নেই (ছহীহুল জামে হা/৮৮৫, ছহীহ আবূদাঊদ হা/১১৩১)। তবে দুই সালামে চার রাকআত আদায় করাও জায়েয আছে। নবী করীম (ছাঃ) বলেন, রাতের এবং দিনের ছালাত দুই দুই রাকআত করে (ছহীহ আবূদাঊদ হা/১১৫১; ছহীহুল জামে হা/৩৮৩১, ৩৮৩২। দ্রঃ আত-তাহরীক জুলাই ৯৯ সংখ্যা ১১/১৬১)। অনুরূপভাবে জুমআর চার রাকআত সুন্নাত ছালাতও এক সালাম বা দুই সালাম উভয় পদ্ধতিতে পড়া যাবে।